《小垂手》
宋代·王称

秦女骋妖娆，春风步翠翘。只疑花作脸，更讶柳为腰。

烛暗花钿堕，风轻罗带飘。自矜纤弱态，不羡掌中娇。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。